
ΕΦΗΜΕΠΣ ΤΗΣ ΚΥΒΕΡΝΗΣΕΙ!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

22 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου σε περιοχή εκτός 
σχεδίου της Κοινότητας Λαμπερού Ν. Καρδίτσας για τη 


δημιουργία οικισμού . 1 

Καθορισμός χώρου για την ανέγερση Κέντρου Υγείας στην 
εκτός του εγκεκριμένου ρυμοτομικού σχεδίου περιοχή 
Πρίνου της νήσου Θάσου του Νομού Καβάλας και κα¬ 
θορισμός όρων και περιορισμών δόμησης αυτού . 2 

Έγκριση μεταφοράς συντελεστή δόμησης σύμφωνα με το 

Ν. 880/1979...,. 3 

Τροποποίηση του ρυμοτομικού σχεδίου Ελευθερίου (Θεσ¬ 
σαλονίκης).; 4 

Κατάργηση προκηπίου σε περιοχή του ρυμοτομικού σχε¬ 
δίου Ελευθερίου (Θεσσαλονίκης) . 5 

Καθορισμός χώρου για ανέγερση Κέντρου Υγείας σε πε¬ 
ριοχή εκτός του οικισμού Πυργί Χίου και καθορισμός 
όρων και περιορισμών δόμησης αυτού .. 6 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου σε περιοχή εκτός 
σχεδίου της Κοινότητας Λαμπερού Ν. Καρδίτσας για τη 
δημιουργία οικισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 «Επέκταση των πο- 
λεοδομικών σχεδίων, οικιστική ανάπτυξη και σχετικές ρυ¬ 


θμίσεις» (Φ.Ε.Κ. 33/Α) και ειδικότερα το άρθρο 43 παρά¬ 
γραφο 8. 

2. Τις αριθ. 33/84 και 390/84 γνωμοδοτήσεις του Κεν¬ 
τρικού Συμβουλίου Χωροταξίας, Οικισμού και Περιβάλ¬ 
λοντος, με πρόταση του Υπουργού Χωροταξίας, Οικισμού 
και Περιβάλλοντος, αποφασίζουμε : 

Άρθρο 1. 

Εγκρίνεται τοπικό ρυμοτομικό σχέδιο σε περιοχή που 
βρίσκεται εκτός εγκεκριμένου σχεδίου στη θέση «Άγιος Α¬ 
θανάσιος» της Κοινότητας Λαμπερού του Νομού Καρδίτσας 
με τη δημιουργία α) των αριθ. 1, 2,· 3, 4, 5, 6, 7, 8, 9, 
10, 11, 12, 13, 14, 15, 16, 17 και 18 οικοδομικών τετρα¬ 
γώνων, β) χώρων για Εκκλησία, Εμπορικό - Πνευματικό 
Κέντρο, Σχολείο, Παιδική Χαρά, Κοινόχρηστα Πράσινα, γ) 
χώρων σταθμεύσεως αυτοκινήτων και δ) πεζοδρόμων όπως 
φαίνεται στο σχετικό πρωτότυπο διάγραμμα σε κλίμακα 
1 :1000, που έχει θεωρηθεί από τον Προϊστάμενο της Διεύ¬ 
θυνσης Πολεοδομικών Εφαρμογών με την αριθ. 77242/1984 
πράξη του και που συνοπτικό του αντίτυπο δημοσιεύεται· 
με το παρόν Διάταγμα.' 

Άρθρο 2. 

Η ισχύς του παρόντος Διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε την δημοσίευση και εκτέλεση του παρόντος 
Διατάγματος. 

Αθήνα, 10 Δεκεμβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ: 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΛΟΥΜΠΗΙ 


*. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 





• ΥΠΟΥΡΓΟ 5 0 

> ΧΩΡΟΤΑΞΙΑΣ ΟΙΚΙΣΜΟΥ & ΠΞΡΞΑΛΛΟΜΤΟ* 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


( 2 ) 

Καθορισμός χώρου για την ανέγερση Κέντρου Υγείας στην 

εκτός του εγκεκριμένου ρυμοτομικούς σχεδίου περιοχή 

Πρίνου της νήσου Θάσου του Νομού Καβάλας και καθο¬ 
ρισμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 «Επέκταση πολεοδο- 
μικών σχεδίων, οικιστική ανάπτυξη και σχετικές ρυθμίσεις» 
(Φ.Ε.Κ. 33/Α) και ειδικότερα το άρθρο 26. ' 

2. Τις διατάξεις του Ν.Δ. 8/1973 «περί Γ.Ο.Κ.» όπως 
τροποποιήθηκε με το Ν.Δ. 205/74 {Φ.Ε.Κ. 363/Α) και ειδι¬ 
κότερα τα άρθρα 32, 80 και 125 (παρ. 2). - 

3. Την αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, 
Οικισμού και Περιβάλλοντος (Φ.Ε.Κ. 767/β) «Κωδικο¬ 
ποίηση, τροποποίηση και συμπλήρωση συλλογικών οργάνων 
γνωμοδοτικής αποφασιστικής αρμοδιότητας Υπουργείου 
Χωροταξίας, Οικισμού και Περιβάλλοντος σε ενιαίο κείμενο» 
και ειδικότερα το άρθρο 5. 

4. Την αριθ. 436/1984 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

5. Την αριθ. 808/1984 γνωμοδότηση του Συμβουλίου 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Καθορίζεται χώρος για την ανέγερση Κέντρου Υγείας 
στην εκτός του εγκεκριμένου ρυμοτομικού σχεδίου περιοχή 
Πρίνου νήσου Θάσου (Καβάλας) όπως φαίνεται στο σχε¬ 
τικό πρωτότυπο διάγραμμα σε κλίμακα 1 :100 που θεωρή¬ 
θηκε από τον Προϊστάμενο της Διεύθυνσης Πολεοδομικών 
Εφαρμογών με την αριθ. 81982/1984 πράξη του και που 
συνοπτικό του αντίτυπο δημοσιεύεται με το παρόν Διά¬ 
ταγμα. 


Άρθρο 2. 

Οι όροι και περιορισμοί δόμησης του παραπάνω καθορι- 
ζομένου χώρου ορίζονται ως εξής : 

1. Οικοδομικό σύστημα : Πανταχόθεν ελεύθερο. 

2. Μέγιστο ποσοστό κάλυψης :Είκοσι τοις εκατό (20%) 
της . επιφάνειας του χώρου. 

3. Συντελεστής δόμησης :0,2. 

4. Μέγιστος αριθμός ορόφων :Δύο (2) με μέγιστο ύψος 
κτιρίου εννέα (9) μέτρα, στο οπίο συμπεριλαμβάνεται και το 
ύψος της στέγης, η κατασκευή της οποίας είναι υποχρεωτική. 

Σε περίπτωση κατασκευής μονορόφου κτιρίου, το μέγιστο 
ύψος αυτού ορίζεται σε έξη (6) μέτρα συμπεριλαμβανομένου 
και του ύψους της στέγης η κατασκευή της οποίας είναι υπο¬ 
χρεωτική. 

5. Απόσταση του κτιοίου από τα πλάγια όρια του γη¬ 
πέδου έξη (6) μέτρα. 

6. Για την κατασκευή των όψεων του κτιρίου επιβάλ¬ 
λεται ο έλεγχος της μελέτης από την αρμόδια Επιτροπή Ε- 
νασκήσεως Αρχιτεκτονικού Ελέγχου (Ε-Ε.Α.Ε.) 

Άρθρο 3. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 23 Ιανουάριου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟ! ΚΟΥΛΟΥΜΠΗΧ 



^ΓΕΜΤΡΟ ϋΓΕΙΑΕ. 
πριμού - © α 2 οο 

ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΤΕΤΑΡΤΟΝ) 


(3) 

Έγκριση μεταφοράς συντελεστή δόμησης σύμφωνα με το Ν. 

880/1979. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 880/1979 «περί καθορισμού ανω- 
τάτου ορίου συντελεστού δομήσεως, εισαγωγής του θεσμού 
μεταφοράς συντελεστού δομήσεως και ετέρων τινών διαρρυθ¬ 
μίσεων της πολεοδομικής νομοθεσίας» (Φ.Ε.Κ. 58/Α) και 
ειδικότερα το άρθρο 2. 

2. Τις διατάξεις του Π.Δ/τος 470/1979 «περί του μετα¬ 
σχηματισμού των συντελεστών δομήσεως εις εμβαδά κατά 
την εφαρμογήν του Ν. 880/1979» (Φ.Ε.Κ. 138/Α). 

3. Τις διατάξεις του Π. Δ/τος 510/1979 «περί ρυθμίσεως 
θεμάτων μεταφοράς συντελεστού δομήσεως κατά τον Ν. 880/ 
1979» (Φ.Ε.Κ. 154/Α). 

4. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» (Φ. 
Ε.Κ. 57/Α) και ειδικότερα τα άρθρα 2, 3 και 7. 

5. Τις αριθ. 98/1984 και 223/1984 γνωμοδοτήσεις του 
Κεντρικού Συμβουλίου Χωροταξίας,.Οικισμού και Περιβάλ¬ 
λοντος. 

6. Την αριθ. 12826/1984 πράξη συναίνεσης της Ελένης 
Θωμοπούλου, κατοίκου Αθηνών οδός Νεοφ. Βάμβα 2 Κολω- 
νάκι, αποκλειστικής κυρίας του πιο κάτω περιγραφομένου 
βαρυνομένου ακινήτου, με πρόταση του Υπουργού Χωρο¬ 
ταξίας, Οικισμού και Περιβάλλοντος, αποφασίζουμε : 

Άρθρο 1. 

1. Εγκρίνεται η μεταφορά του συντελεστή δόμησης του' 
ακινήτου (βαρυνομένου) που βρίσκεται στις οδούς Κολο- 


κοτρώνη 24 και Ελ. Βενιζέλου 21 του ρυμοτομικού σχε¬ 
δίου Πειραιώς το κτίριο του οποίου χαρακτηρίστηκε ως δια¬ 
τηρητέο με το από 27 Ιουλίου 1982 Π: Δ/γμα «Χαρακτηρι¬ 
σμός Τμήματος της πόλης του Πειραιά σαν Παραδοσιακού» 
(Ιστορικό Κέντρο Πειραιά)» (Φ.Ε.Κ. 410/82) και του 
οποίου την κυριότητα έχει η Ελένη Θωμοπούλου η οποία και 
συμφώνησε στην μεταφορά αυτού του συντελεστή, όπως το 
βαρυνόμενο ακίνητο φαίνεται με στοιχεία Α, Β, Γ, Δ, Α 
στο σχετικό πρωτότυπο διάγραμμα σε κλίμακα 1 :200 που 
Θεωρήθηκε από τον Προϊστάμενο της Διεύθυνσης Πολεο- 
δομικών Εφαρμογών με την αριθ. 72049/1984 πράξη του 
και που συνοπτικό του αντίτυπο δημοσιεύεται με το παρόν 
Διάταγμα. 

2. Τα ειδικότερα στοιχεία του βαρυνομένου ακινήτου και 
της μεταφοράς είναι τα εξής : 

α) Εμβαδό ακινήτου 260,47 τ.μ. 

β) Δομήσιμες επιφάνεις που αντιστοιχούν σ’ αυτό είναι 
4,8 X 260,47 = 1250 τ.μ. 

γ) Δομημένη επιφάνεια 344,15 τ.μ. 

δ) Δομήσιμη επιφάνεια για την έκδοση τίτλου μεταφοράς 
συντελεστή δόμησης είναι : 1250 - 344, 15 = 905,85 τ.μ. 

Άρθρο 2. 

Η ισχύς του παρόντος Διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε την δημοσίευση και εκτέλεση του παρόντος 
Διατάγματος. 

Αθήνα, 10 Νοεμβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟ! ΚΟΥΛΟΥΜΠΗΧ 




^βν»ι ΙΜ '·>>*«* 


9 Ο # Ο 


ΧΟΡΟΤΑΞίΑΣ ΟΙΚΙΣΜΟΥ Δ ΠΞΡΙΒΑΛΛΟΝΤι 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


(4) 

Τροποποίηση του ρυμοτομικού σχεδίου Ελευθερίου (Θεσ¬ 
σαλονίκης)» 

Ο ΠΡΟΕΔΡΟΣ 

ΤΗΣ ΕΛλΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος της 17.7.1923 «περί σχε¬ 
δίων πόλεων κ.λπ» όπως μεταγενέστερα τροποποιήθηκαν 
και ειδικώτερα των άρθρων 3, 9 και 70. 

2. Τις διατάξεις του Ν. 947/1979 «περί οικιστικών πε¬ 
ριοχών» (Φ.Ε.Κ. 169Α) και ειδικώτερα του άρθρου 62 (παρ. 
1 ). 

3. Τις διατάξεις του Ν. 1032/1980 «περί συστάσεως 
Υπουργείου Χωροταξίας, Οικισμού και Περιβάλλοντος» 
(Φ.Ε.Κ. 56Α) και ειδικώτερα τα άρθρα 2, 3 και 7. 

4. Τις αριθ. 97/1977, 101/1977 και 123/1979 πράξεις 
του Κοινοτικού Συμβουλίου Ελευθερίου (Θεσσαλονίκης). 

5. Την αριθ. 139/25.6.82 γνωμοδότηση του Κεντρικού 
Συμβουλίου Χ.Ο.Π. 

6. Την 564/1984 γνωμοδότηση του Συμβουλίου της Ε- 
πικρατείας, με πρόταση του Υπουργού Χωροταξίας, Οικι¬ 
σμού και Περιβάλλοντος, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου Ε¬ 
λευθερίου (Θεσσαλονίκης) στα οικοδομικά τετράγωνα που 
περικλείονται από τις οδούς· Π. Μελά, Βασ. Γεωργίου, Βασ. 
Κωνσταντίνου και Ανωνύμου 


α) με την κατάργηση τμήματος της μεταξύ αυτών Α¬ 
νωνύμου οδού και το χαρακτηρισμό άλλου τμήματος αυτής 
ως πεζοδρόμου και 

β) με τη δημιουργία πεζοδρόμων μέσα στα παραπάνω 
οικοδομικά τερράγωνα όπως φαίνεται στο σχετικό πρωτό¬ 
τυπο διάγραμμα σε κλίμακα 1 :500 που θεωρήθηκε από 
τον Προϊστάμενο της Δ/νσεως Πολεοδομικών Εφαρμογών 
με την αριθ. 62488/1984 πράξη του και που αντίτυπό του 
δημοσιεύεται συνοπτικά με το παρόν Διάταγμα. 

Άρθρο 2. 

Επιβάλλεται προκήπιο πλάτους δύο (2) και τεσσάρων 
(4) μέτρων στα οικόπεδα οικοδομημένα ή μη που βρίσκο¬ 
νται στα παραπάνω οικοδομικά τετράγωνα και έχουν πρό¬ 
σοψη στους δημιουργούμενους πεζόδρομους και στην οδό 
Βασ. Κωνσταντίνου αντίστοιχα, όπως φαίνεται στο ίδιο 
διάγραμμα. 

Άρθρο 3. 

Η ισχύς του Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 17 Οκτωβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΧΩΡΟΤΑΞΙΑ! ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟΝ) 


(5) 

Κατάργηση προκηπίου σε περιοχή του ρυμοτομικού σχε¬ 
δίου Ελευθερίου (Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
κ.λπ» της 17 Ιουλίου 1923, όπως μεταγενέστερα τροποποιή¬ 
θηκαν και συμπληρώθηκαν και ειδικότερα το άρθρο του 9. 

2. Την αριθ. 13905/721/20.4.1982 (Φ.Ε.Κ. 218/Β) κοινή 
απόφαση των Υπουργών Προεδρίας Κυβερνήσεως και Χω¬ 
ροταξίας, Οικισμού και Περιβάλλοντος, όπως τροποποιή¬ 
θηκε και συμπληρώθηκε με την όμοια με αριθ. 45602/2138/ 
22.10.1982 (Φ.Ε.Κ. 825/13) και ειδικότερα το άρθρο 3. 

3. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» (Φ. 
Ε.Κ. 57/Α) και ειδικότερα τα άρθρα του 2,3 και 7 

4. Την αριθ. 66/1983 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος του Νομού Θεσσα¬ 
λονίκης. 

5. Την αριθ. 785/1984 γνωμοδότηση του Συμβουλίου 
της Επικρατείας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 


Άρθρο 1. 

Καταργείται το προβλεπόμενο από το εγκεκριμένο ρυμο¬ 
τομικό σχέδιο Ελευθερίου (Θεσσαλονίκης) προκήπιο των 
οικοπέδων, οικοδομημένων ή μη που βρίσκονται μέσα στο 
χώρο που καθορίστηκε ως χώρος Αθλοπαιδιών με την αριθ. 
Ρ. 324/34/15.3.1984 (Φ.Ε.Κ. 187/Δ) απόφαση του Υπουρ¬ 
γού Χωροταξίας, Οικισμού και Περιβάλλοντος, με θέμα 
«Τροποποίηση του ρυμοτομικού σχεδίου Ελευθερίων (Θεσ¬ 
σαλονίκης) με τον καθορισμό χώρου Αθλοπαιδιών», όπως 
φαίνεται στο σχετικό πρωτότυπο διάγραμμα σε κλίμακα 
1 :2000, που θεωρήθηκε από τον Προϊστάμενο της Διευ- 
θύνσεως Πολεοδομικών Εφαρμογών με την αριθ. 79222/ 
1984 πράξη του και που συνοπτικό του αντίτυπο δημοσιεύ¬ 
εται με το παρόν Διάταγμα. 

Άρθρο 2. 

Η ισχύς του παρόντος Διατάγματος αρχίζει από τη δημο¬ 
σίευση του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 20 Δεκεμβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΙ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟ! ΚΟΥΛΟΥΜΠΗΧ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

( 6 ) 

Καθορισμός χώρου για ανέγερση Κέντρου Υγείας σε πε¬ 
ριοχή εκτός του οικισμού Πυργί Χίου και καθορισμός 

όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 «Επέκταση των πο- 
λεοδομικών σχεδίων, οικιστική ανάπτυξη και σχετικές ρυ¬ 
θμίσεις» (Φ.Ε.Κ. 33Α) και ειδικότερα το άρθρο 26. 

2. Τις διατάξεις του Ν.Δ. 8/1973 «περί Γ.Ο.Κ» όπως 
τροποποιήθηκε με το Ν.Δ. 205/1974 (Φ.Ε.Κ. 363/Α) και 
ειδικότερα τα άρθρα 32 και 125 (παρ. 2). 

3. Το από 19.10.1978 Π. Δ/γμα «περί χαρακτηρισμού 
ως Παραδοσιακών Οικισμών τινών του Κράτους και καθο¬ 
ρισμού των όρων και περιορισμών δομήσεως των οικοπέδων 
αυτών» (Φ.Ε.Κ. 594Δ). 

4. Την αριθ. 309/1984 γνωμοδότηση Κεντρικού Συμβου¬ 
λίου Χωροταξίας, Οικισμού και Περιβάλλοντος. 

5. Την αριθ, 820/1984 γνωμοδότηση του Συμβουλίου 
της Επικράτειας με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Καθορίζεται χώρος για την ανέγερση Κέντρου Υγείας σε 
περιοχή που βρίσκεται εκτός του οικισμού Πυργί της νήσου 
Χίου, που υφίσταται προ του έτους 1923, όπως φαίνεται με 
στοιχεία ΑΒΓΔΕΖΗΘΑ στο σχετικό πρωτότυπο 
διαγραμμα σε κλίμακα 1 :500, που θεωρήθηκε από τον 


Προϊστάμενο της Διεύθυνσης Πολεοδομικών Εφαρμογών 
μ- «ρ ι θ· 82915/1984 πράξη του και που συνοπτικό του 
αντίτυπο δημοσιεύεται με το παρόν Διάταγμα. 

Άρθρο 2. 

Οι όροι και περιορισμοί δόμησης του παραπάνω Κέντρου 
Υγείας καθορίζονται ως εξής : 

1. Οικοδομικό σύστημα το πανταχόθεν ελεύθερο. 

2. Μέγιστο ποσοστό κάλυψης είκοσι τοις εκατό (20%) 
της επιφάνειας του χώρου. 

3. Μέγιστος επιτρεπόμενος αριθμός ορόφων δύο (2) με 
μέγιστο ύψος επτά και μισό (7,5) μέτρα. 

4. Συντελεστής δόμησης δύο δέκατα (0,2). 

5. Το ανεγερθησόμενο κτίριο πρέπει να απέχει από τον 
άξονα του δρόμου τουλάχιστον είκοσι (20) μέτρα και από 
τα όμορα γήπεδα έξη (6) μέτρα. 

Άρθρο 3. 

Η ισχύς του παρόντος Διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 23 Ιανουάριου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ι 

Ο ΥΠΟΥΡΓΟΙ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟ* ΚΟΥΛΟΥΜΠΗΧ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

